
Ministru kabineta noteikumi Nr. 581
Rīgā 2025. gada 7. oktobrī (prot. Nr. 41 12. §)
Grozījumi Ministru kabineta 2022. gada 1. februāra noteikumos Nr. 81 "Adopcijas reģistra noteikumi"
Izdoti saskaņā ar Bērnu tiesību aizsardzības likuma
31. panta ceturto daļu
· Izdarīt Ministru kabineta 2022. gada 1. februāra noteikumos Nr. 81 "Adopcijas reģistra noteikumi" (Latvijas Vēstnesis, 2022, 25. nr.) šādus grozījumus:
· 1. Izteikt 9.10. apakšpunktu šādā redakcijā:
· "9.10. sabiedrības ar ierobežotu atbildību "Latvijas Digitālās veselības centrs" – šo noteikumu 5.1.26.1., 5.1.26.2., 5.1.26.3., 5.1.26.4., 5.1.26.5. un 5.1.26.6. apakšpunktā minētos datus;".
· 2. Papildināt ar 20. punktu šādā redakcijā:
· "20. Šo noteikumu 9.10. apakšpunktā minēto datu nodošana reģistram, izmantojot informācijas sistēmu sasaistes līdzekļus, no sabiedrības ar ierobežotu atbildību "Latvijas Digitālās veselības centrs" pārziņā esošajām informācijas sistēmām tiek nodrošināta no brīža, kad izveidots attiecīgs tehniskais risinājums, ja informācijas sistēmas lietotāji minētos datus uzkrāj attiecīgajā informācijas sistēmā. Līdz tehniskā risinājuma izveidei un laikam, kad informācijas sistēmas lietotāji būs sākuši uzkrāt minētos datus, attiecīgos datus ministrijai manuālas informācijas ievades veikšanai reģistrā iesniedz bērnu aprūpes iestāde un bāriņtiesa atbilstoši šo noteikumu 9.1. un 9.2. apakšpunktam."

